
 					PATVIRTINTA
                                                                                      Šakių rajono savivaldybės administracijos
			                     direktoriaus 2022 m. rugpjūčio    d.
                                                                                      įsakymu Nr. AT-
                                                                                                   
ŠAKIŲ RAJONO SAVIVALDYBĖS ADMINISTRACIJOS ŠAKIŲ SENIŪNIJOS                                                       SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Šakių seniūnijos (toliau – Seniūnija) specialisto pareigybė yra priskiriama kvalifikuotų darbuotojų pareigybių grupei.
2. Pareigybės lygis – B.
3. Pareigybės paskirtis – funkcijų, susijusių su savivaldybės negyvenamųjų patalpų ir gyvenamųjų patalpų nuomininkams apskaičiuoto ir jų mokamo nuomos mokesčio ir susidariusio įsiskolinimo apskaita, vykdymas, bendradarbiavimas su energetikos tiekėjais.
4. Pareigybės pavaldumas – šias pareigas einantis darbuotojas yra tiesiogiai pavaldus Seniūnijos seniūnui (toliau – Seniūnas). Specialistas yra darbuotojas, dirbantis pagal darbo sutartį. Specialistą priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos reikalavimus:
5.1. turėti ne žemesnį kaip aukštesnįjį išsilavinimą, įgytą iki 2009 m. metų, ar specialųjį vidurinį išsilavinimą, įgytą iki 1995 metų turėti aukštesnįjį ar specialųjį vidurinį išsilavinimą, įgytą iki 1995 m.;
5.2. mokėti kaupti, sisteminti, apibendrinti informaciją;
5.3. savarankiškai planuoti, organizuoti savo veiklą;
5.4. mokėti dirbti „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. parengia pagal rajono savivaldybės tarybos patvirtintas formas, savivaldybės gyvenamųjų patalpų nuomos sutartis (sutarčių pakeitimus, pratęsimus, susitarimus dėl sutarties nutraukimo ir pan.) bei perdavimo ir priėmimo aktus;
6.2. apskaičiuoja rajono savivaldybės gyvenamųjų patalpų nuomos mokesčio dydį, vadovaujantis Vyriausybės patvirtintu Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašu bei rajono savivaldybės administracijos direktoriaus (rajono savivaldybės tarybos) patvirtintu rajono savivaldybės gyvenamųjų patalpų nuomos mokesčio nustatymo ir nuomos mokesčio tvarkos aprašu;
6.3. registruoja rajono savivaldybės socialinio būsto nuomos sutartis, savivaldybės socialinio būsto perdavimo ir priėmimo aktus bei metines gyventojo (šeimos) turto deklaracijas;
6.4. tikrina ar savivaldybės gyvenamosiose patalpose gyvena tik nuomininkai ir jų šeimos narai, kurie turi teisę jame gyventi;
6.5. kontroliuoja ar rajono savivaldybei priklausančios gyvenamosios patalpos naudojamos pagal paskirtį ir tinkamai prižiūrimos, negadinamos;
6.6. kontroliuoja ar savivaldybės gyvenamųjų patalpų nuomininkai vykdo prievolę per nustatytą laiką nuo sutarties pasirašymo dienos įstatymų nustatyta tvarka įregistruoti (išregistruoti) sutartį Nekilnojamojo turto registre;
6.7. kontroliuoja ir veda apskaitą apie rajono savivaldybės gyvenamųjų patalpų nuomininkams apskaičiuotą ir jų mokamą nuomos mokestį, įsiskolinimus už gyvenamųjų patalpų nuomą bei dėl tuščių rajono savivaldybės gyvenamųjų patalpų susidariusį įsiskolinimą;
6.8. administruoja Seniūnijai priklausančių Šakių miesto ir kaimų elektros energijos objektų skaitiklių duomenis ir juos deklaruoja, gautas sąskaitas pateikia Seniūnui. UAB „Šakių vandenys“ pateikia pažymas apie vandens sunaudojimo Seniūnijoje per praėjusius mėnesius. Sistemina kompiuteryje elektros, šilumos energijos bei vandens sąnaudų duomenų mėnesio bei metines suvestines pagal atskirus objektus;
6.9. bendradarbiauja su bendrovėmis tiekiančiomis rajono gyvenamųjų patalpų gyventojams paslaugas. Renka ir sistemina informaciją apie rajono savivaldybės gyvenamųjų patalpų nuomininkų įsiskolinimus už šaltą ir karštą vandenį, elektros energiją, dujas, šiluminę energiją ir komunalines paslaugas (šiukšlių išvežimą, bendro naudojimo patalpų ir teritorijų valymą ir kt.);
6.10. tarpininkauja tarp savivaldybės socialinio būsto nuomininkų ir rajono savivaldybės gyvenamųjų patalpų keitimosi klausimais;
6.11. rengia ir siunčia paštu registruotu laišku rajono savivaldybės gyvenamųjų patalpų nuomininkams įspėjimus apie įsiskolinimą už gyvenamųjų patalpų nuomą;
6.12. rengia ir pateikia teismui procesinius dokumentus dėl rajono savivaldybės gyvenamųjų patalpų numos sutarties nutraukimo, nuomininkų iškeldinimo bei skolų už nuomą išieškojimo;
6.13. vykdo kitus Seniūno nenuolatinio pobūdžio pavedimus.

